Diari Oficial de la Generalitat Valenciana


Sumari del DOGV 7351, del 02-09-2014 (2014/7847)

RESOLUCIÓ de 30 de juliol de 2014, del president de l'Institut Valencià de Competitivitat Empresarial (IVACE), per la qual es convoca la concessió d'instruments financers per a la creació i creixement d'empreses innovadores per a l'exercici 2014.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7351

Data del DOGV
:   02-09-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/7847


Data del document
:   30-07-2014

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 de juliol de 2014, del president de l'Institut Valencià de Competitivitat Empresarial (IVACE), per la qual es convoca la concessió d'instruments financers per a la creació i creixement d'empreses innovadores per a l'exercici 2014. [2014/7847]  
L'Estratègia de Política Industrial de la Comunitat Valenciana Visió 2020, definix cinc eixos principals d'actuació dins dels quals s'establix la posada en marxa d'accions la priorització de les quals obeïx fonamentalment a l'impacte econòmic previst, mesurat en termes de creació d'ocupació, retorn de la inversió i creixement empresarial i competitiu. Un dels mencionats eixos és l'Eix 3 Diversificació: Modernització i nous sectors.  
En este sentit, la present convocatòria perseguix complementar la convocatòria de Creació d'Empreses de Base Tecnològica (Resolució de 5 de març de 2014, del president de l'Institut Valencià de Competitivitat Empresarial (IVACE) per la qual es convoca la concessió d'instruments financers per a projectes de Creació d'Empreses de Base Tecnològica per a l'exercici 2014, DOCV número 7230 de 10.03.2014) amb una nova mesura dirigida, este cas, a empreses igualment innovadores, però a les quals no es demana el caràcter tecnològic que s'exigia en aquella.  
  
La raó és que sent prioritari el suport a iniciatives diversificadores que es recolzen en desenrotllaments d'alta i mitjana - alta tecnologia, no s'ha d'oblidar que hi ha altres iniciatives empresarials de gran interés per a la dinamització econòmica regional que es basen en la innovació en l'àmbit de la gestió, com per exemple nous models de negoci, de comercialització, d'integració de la cadena de valor, etc.  
La convocatòria, de forma especial per dirigir-se a empreses de recent creació, també té l'objectiu de millorar l'accés al finançament de les empreses, utilitzant per a això préstecs bonificats que es combinaran amb una part d'ajuda a fons perdut.  
En virtut del que antecedix, i de conformitat amb allò que disposa l'article 4.2.i del Reglament d'Organització i Funcionament de l'Institut Valencià de Competitivitat Empresarial (IVACE), aprovat per Decret 4/2013, de 4 de gener, resolc:  
  
Article 1. Objecte de la resolució  
L'objecte d'esta resolució és establir, junt amb el que disposa l'Orde de 12 de desembre de 2006, de la Conselleria d'Empresa, Universitat i Ciència, sobre concessió d'ajudes per l'Institut de la Xicoteta i Mitjana Indústria de la Generalitat Valenciana (IMPIVA) les, bases reguladores i la convocatòria per a la concessió per l'Institut Valencià de Competitivitat Empresarial (IVACE) de préstecs bonificats i subvencions vinculades a projectes de creació i creixement d'empreses innovadores per a l'exercici 2014.  
Per mitjà d'esta convocatòria d'instruments financers l'IVACE concertarà la concessió de préstecs bonificats i concedirà subvencions a fons perdut sobre el cost dels projectes de creació i creixement d'empreses innovadores associades al préstec.  
  
Article 2. Objectiu de la convocatòria  
Constituïx el fi d'esta convocatòria fomentar l'emprenedoria innovadora, el desenrotllament econòmic i la creació d'ocupació en el teixit empresarial de la Comunitat Valenciana, recolzant tant la posada en marxa com el creixement d'empreses innovadores.  
  
Article 3. Actuacions susceptibles de donar suport. Requisits generals dels projectes objecte del préstec bonificat-subvenció  
3.1. L'objectiu descrit es pretén aconseguir per mitjà de la concessió de préstecs bonificats i subvencions a fons perdut per a projectes que consistisquen en el desenrotllament dels productes o servicis de l'empresa beneficiària, així com en la implantació de models de gestió empresarial que incidisquen en la millora d'alguna de les diferents àrees de les noves empreses: producció, relacions amb clients i proveïdors, màrqueting i comercialització, logística i distribució i recursos humans.  
3.2. Per projecte s'entén qualsevol iniciativa de gasto o inversió, sobre una operació o actiu concret, que vaja a realitzar-se en un termini determinat i que, de forma individual o combinada, tinga un sentit empresarial, sense perjuí que eixa iniciativa puga integrar-se, en el seu contingut o en el temps, en un pla més ampli.  
3.3. Els projectes hauran d'haver-se iniciat després de l'1 de gener de 2014.  
3.4. Els projectes hauran de ser realitzats per empreses amb seu o establiment productiu a la Comunitat Valenciana i els resultats dels treballs hauran de romandre o tindre impacte tangible a la Comunitat Valenciana.  
3.5. Els projectes hauran de tindre un pressupost subvencionable de més de 20.000 euros i inferior a 175.000 euros. Per al seu càlcul, ha de considerar-se la suma de l'import de costos susceptibles de subvenció.  
3.6. Els costos associats al projecte no podran rebre simultàniament ajudes en el marc d'esta convocatòria i d'altres procedents d'altres administracions.  
3.7. L'execució dels projectes no haurà de vulnerar en cap cas el principi de no discriminació per raó de sexe, raça, origen ètnic, religió, conviccions, minusvalideses, edat o orientació sexual, i hauran de facilitar -o almenys no impedir- l'accessibilitat per a les persones discapacitades. Així mateix haurà d'executar-se en el marc d'un desenrotllament sostenible i de foment de la protecció i millora del medi ambient.  
  
3.8. Només podrà presentar-se un projecte per empresa sol·licitant.  
3.9. Serà condició imprescindible per a percebre l'ajuda a fons perdut la creació d'ocupació, de manera que s'haja creat almenys un lloc de treball en el període comprés entre el mes anterior a la data de presentació de la sol·licitud i el mes anterior a l'última data d'amortització del préstec. L'increment d'ocupació es quantificarà per diferència entre el nombre de treballadors indicat en els rebuts de liquidacions de cotitzacions (TC1) o document equivalent de l'empresa.  
  
  
Article 4. Empreses beneficiàries  
4.1. Podran acollir-se a estes ajudes xicotetes empreses innovadores, que tinguen la seua seu social o establiment de producció a la Comunitat Valenciana, amb un mínim de 6 mesos i un màxim de 3 anys d'existència i que en el mes anterior al de la sol·licitud, tinguen un o més treballadors consignats en el rebut de liquidació de cotitzacions (TC1) o document equivalent.  
Definicions: als efectes d'esta resolució, es considerarà Xicoteta Empresa l'entitat les característiques de la qual s'ajusten al que disposa en l'annex I del Reglament (UE) número 651/2014 de la Comissió de 17 de juny de 2014 pel qual es declaren determinades categories d'ajuda compatibles amb el mercat interior en aplicació dels articles 107 i 108 del Tractat (DOL 187 DE 26.06.2014), normativa disponible en l'adreça web de l'IVACE ?http://www.ivace.es?.  
Així mateix, es considerarà empresa innovadora aquella que desenrotlle o oferisca productes o servicis nous en el mercat o que representen, respecte al ja existent, una novetat en les seues característiques o en l'ús a què es destina. També té consideració d'empresa innovadora aquella que implante o desenrotlle, en la mateixa empresa, models de gestió empresarial nous o diferenciats. Per a qualificar com a nous els productes, servicis o models de gestió dins de la definició anterior, es considerarà l'àmbit d'actuació de l'empresa i el seu grau de diferenciació en els tres aspectes abans assenyalats enfront dels seus competidors potencials, i no es considerarà com innovadora una empresa els productes o servicis de la qual no presenten diferenciació significativa enfront d'una majoria de competidors, o els models de gestió dels quals tinguen una introducció apreciable entre els esmentats competidors  
Queden excloses les empreses que no acrediten fefaentment la seua activitat comercial amb informació constatable de facturació o, a falta d'això, l'existència de contractes, acords, o documents equivalents, amb clients que documenten la seua activitat amb la venda de productes o prestació de servicis.  
Queden excloses les comunitats de béns i les societats civils, així com les associacions, fundacions, administracions públiques, i en general, les entitats sense ànim de lucre.  
També queden excloses de la present convocatòria les empreses que hagen obtingut ajudes en les convocatòries de l'IVACE destinades a Empreses de Base Tecnològica durant els últims 3 anys (Resolució de 5 de març de 2014, del president de l'Institut Valencià de Competitivitat Empresarial (IVACE), per la qual es convoca la concessió d'instruments financers per a projectes de creació d'empreses de base tecnològica per a l'exercici 2014, DOCV número 7230 de 10 de març de 2014 i Resolució d'11 de maig de 2012, del president de l'Institut de la Xicoteta i Mitjana Indústria de la Generalitat Valenciana (IMPIVA), per la qual es convoquen les ajudes del Pla d'Emprenedoria dels exercicis 2012 i 2013, Programa de Creació d'Empreses de Base Tecnològica, DOCV número 6779 de 22.05.2012)  
4.2. De conformitat amb allò que disposa l'article 1 del Reglament (CE) NÚM. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les Ajudes de minimis, i sense perjuí del que establix l'apartat 2 de la dita disposició, no podran obtindre la condició de beneficiàries les empreses l'activitat de les quals estiga relacionada amb:  
- Els sectors de la pesca i l'aqüicultura regulats en el Reglament (CE) núm. 104/2000 del Consell (DO L17, de 21.01.2000, p.22),  
- La producció primària de productes agrícoles.  
4.3. Per a l'exercici de la seua activitat les empreses beneficiàries hauran de disposar de les autoritzacions administratives preceptives, trobar-se inscrites en els registres públics pertinents, i complir amb qualssevol altres requisits exigits per les disposicions aplicables.  
4.4. En especial, les empreses beneficiàries hauran de trobar-se al corrent en el compliment del Reial Decret Legislatiu 1/2013, de 29 de novembre, pel qual s'aprova el text refós de la Llei General de drets de les persones amb discapacitat i de la seua inclusió social, de la Llei Orgànica 3/2007, de 22 de març, per a la Igualtat efectiva de dones i hòmens, i de la Llei 9/2003, de 2 d'abril, per a la Igualtat entre dones i hòmens.  
4.5. No podran obtindre la condició d'empreses beneficiàries les empreses sol·licitants en què concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions. Així mateix no podran ser beneficiàries aquelles que reunisquen els requisits per a trobar-se sotmeses a un procediment concursal.  
4.6. De la mateixa manera tampoc podran obtindre la condició d'empreses beneficiàries les empreses en què atesa la seua estructura accionarial, més del 50 % de la seua propietat la tinga una empresa de més de 50 treballadors  
  
Article 5. Característiques de l'instrument financer préstec bonificat-subvenció a fons perdut. Costos incentivables  
5.1 L'instrument financer en què consistixen les ajudes tindrà per objecte la concessió d'un préstec amb bonificació del tipus d'interés i d'una subvenció a fons perdut sobre el cost considerat com incentivable del projecte.  
5.2. Característiques del préstec:  
- Quantia del préstec: 100 % dels costos subvencionables del projecte. La quantia global del préstec no superarà els 50.000 euros.  
- Tipus d'interés: 0 %  
- Quotes d'amortització semestrals. La primera quota d'amortització es farà efectiva el 31 de desembre de 2015 i successivament cada semestre, fins al 30 de juny de 2019 amb què es liquidarà en la seua totalitat el préstec. En conseqüència, el termini d'amortització serà de 48 mesos, excepte modificació posterior d'estes per resolució del director general de l'IVACE.  
- Garanties: aval financer prestat per entitats de crèdit o per societats de garantia recíproca que haurà de cobrir tant l'import del préstec com qualsevol gasto derivat de l'incompliment de l'obligació de reembossament. L'aval serà del 30 % de l'import del préstec.  
- Sense comissions d'estudi ni obertura de l'operació.  
5.3. Característiques de la subvenció a fons perdut:  
- Percentatge de subvenció a fons perdut: 30 % de l'import dels costos subvencionables, sense que la quantia de subvenció a fons perdut per projecte puga superar els 15.000 euros.  
5.4. Import màxim d'ajuda (préstec bonificat i subvenció a fons perdut):  
Les ajudes descrites estaran subjectes al règim de minimis el que suposa que l'ajuda total de minimis concedida a una única empresa no serà superior a 200.000 euros durant qualsevol període de tres exercicis fiscals. Als efectes de la present convocatòria, s'entendrà per única empresa la definició establida en l'apartat 2 de l'article 2 del Reglament (CE) número 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les Ajudes de minimis. Per a les empreses que realitzen per compte d'altri operacions de transport de mercaderies per carretera, caldrà ajustar-se als límits i condicions de l'article 3, apartats 2 i 3 de la dita disposició.  
El càlcul de la subvenció bruta equivalent s'efectuarà aplicant la metodologia prevista en la Comunicació de la Comissió relativa a la revisió del mètode de fixació dels tipus de referència i d'actualització (2008/ C 14/02) i al tipus d'interés del mercat vigent en el moment de la concessió.  
5.5 Costos subvencionables  
1. Servicis externs  
Servicis de consultoria i assistència tècnica per a la millora de característiques i posada en marxa de nous productes o servicis.  
Servicis de consultoria per al diagnòstic, desenrotllament i implantació de models de gestió empresarial que incidisquen en la millora d'alguna de les diferents àrees de l'empresa: producció, relacions amb clients i proveïdors, màrqueting i comercialització, logística i distribució, recursos humans i desenrotllament de producte.  
2. Costos de personal  
Cost salarial del personal contractat vinculat a les tasques de coordinació i execució del projecte, incloent-hi el salari, les càrregues socials i la quota empresarial a la Seguretat Social. El cost salarial subvencionat màxim anual per persona no podrà ser superior a 50.000 euros i el cost màxim mensual no podrà superar 4.167.00 euros (incloent la part proporcional de les pagues extraordinàries i altres retribucions), sense perjuí que el cost salarial anual per persona poguera resultar superior. El cost subvencionable de personal no superarà el 40 % del cost subvencionable total del projecte.  
3. Registre de marques, patents, models d'utilitat i dissenys industrials, marcat CE o altres formes d'homologació o normalització de productes  
Costos relatius a la preparació, presentació i tramitació de la sol·licitud de registre de propietat. Gastos en què s'haja incorregut a fi d'obtindre la concessió o validació del dret en altres jurisdiccions (traducció, etc.). Costos de defensa de la validesa del dret en què s'haja incorregut amb motiu de la tramitació oficial de la sol·licitud i en eventuals procediments d'oposició. Costos d'homologació o normalització.  
  
4. Adquisició d'actius immaterials:  
Llicències de programari. Exclusivament es considerarà el programari directament relacionat amb els servicis externs recolzats que requerisquen de tals inversions i per un import màxim del 25 % dels dits servicis externs.  
5. Adquisició d'actius materials:  
- Equips informàtics o de telecomunicacions. Exclusivament es considerarà l'equipament directament relacionat amb els servicis externs recolzats que requerisquen de tals inversions i per un import màxim del 25 % dels dits servicis externs  
- Addicionalment, en cas d'empreses industrials, l'adquisició de béns d'equip relacionats amb la posada en producció de nous productes o processos acords a la convocatòria. No es consideraran elegibles costos de motles i matrius.  
  
Article 6. Sol·licitud de l'instrument financer préstec bonificat-subvenció  
Cada empresa sol·licitant haurà de presentar la documentació indicada a continuació:  
6.1. Sol·licitud normalitzada  
Els models de sol·licitud i la resta de documentació estaran disponibles en l'adreça d'Internet de l'IVACE: ?http://www.ivace.es- i s'ompliran utilitzant els mitjans electrònics i/o telemàtics proporcionats per l'IVACE a través de l'esmentada adreça d'Internet.  
6.2 Termini de presentació de sol·licituds:  
El termini de presentació de sol·licituds a l'instrument financer combinat préstec bonificat-subvenció finalitzarà el 15 d'octubre de 2014 a les 14 hores.  
6.3. Documentació que ha d'acompanyar a la sol·licitud normalitzada:  
6.3.1. Memòria tècnica del projecte segons model disponible en l'adreça d'Internet de l'IVACE ?http://www.ivace.es?. La memòria i els seus annexos serviran de referent per a aplicar els criteris de valoració d'ací que un defectuós o deficient ompliment, o la seua difícil comprensió, generarà una minusvaloració del projecte o inclús una denegació de la sol·licitud.  
6.3.2. A fi de poder valorar la contractació amb els servicis externs de consultoria especialitzada en els casos en què així estiga previst serà necessari aportar 3 ofertes o informe justificatiu quan l'import de la contractació supere la quantitat de 17.999.99 euros (IVA exclòs).  
  
6.3.3 Pla d'empresa i resum executiu, segons guió incorporat en la memòria tècnica a què fa referència l'article 6.3.1. El pla d'empresa inclourà, d'acord amb el model normalitzat incorporat en la mencionada memòria tècnica, balanç i compte de resultats de l'últim exercici així com esta mateixa informació, de caràcter previsional dels 3 exercicis següents  
6.3.4. Rebut de liquidació de cotitzacions (TC1) o document equivalent de l'empresa corresponent al mes anterior al de sol·licitud de l'ajuda.  
6.3.5. Documentació relativa a la personalitat jurídica de l'empresa sol·licitant:  
a) Quan siga una societat la inscripció de la qual en el Registre Mercantil siga obligatòria, l'IVACE obtindrà la informació relativa a la personalitat jurídica de l'empresa sol·licitant, si bé podrà requerir directament a la mateixa la presentació d'algun document concret.  
b) En el cas d'empreses sol·licitants la inscripció de les quals en el Registre Mercantil no siga obligatòria (empresaris individuals, cooperatives), s'haurà d'aportar fotocòpia dels documents següents:  
- Contracte o acta de constitució i estatuts vigents.  
- Poder de representació del firmant de la sol·licitud, o document equivalent segons les prescripcions legals.  
- DNI si és empresari individual.  
No caldrà aportar la documentació anterior que ja estiga en poder de l'IVACE sempre que es mantinga vigent i s'aporte declaració de vigència a este efecte segons model disponible en l'adreça d'Internet de l'IVACE: ?http://www.ivace.es?.  
6.3.6. El sol·licitant haurà d'aportar una declaració responsable referent a totes les altres ajudes de minimis rebudes d'esta o una altra administració (independentment dels costos subvencionables) durant els dos exercicis fiscals anteriors i durant l'exercici fiscal en curs que estiguen subjectes al Reglament (UE) número 1407/2013 de la Comissió de 18 de desembre de 2013 relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis o a altres reglaments de minimis, així com altres ajudes rebudes pels mateixos gastos subvencionables sotmeses a un reglament d'exempció o a una decisió adoptada per la Comissió.  
6.4. Lloc de presentació de sol·licituds  
6.4.1. Tant la sol·licitud com la memòria es presentaran davant del Registre Telemàtic de la Generalitat, i este emetrà automàticament un resguard acreditatiu de la seua presentació, que podrà ser arxivat o imprés per l'empresa interessada, en els termes que preveu el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i Regulació de les Notificacions Telemàtiques de la Generalitat. Una vegada omplit el formulari de sol·licitud des del tràmit telemàtic, s'haurà d'annexar la memòria tècnica del projecte en format electrònic.  
6.4.2. Ja que la sol·licitud ha de tramitar-se necessàriament via telemàtica, només s'admetrà la presentació davant del Registre Telemàtic i sempre que estiga firmada electrònicament per mitjà d'una firma electrònica avançada basada en un certificat reconegut segons el que disposa el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i Regulació de les Notificacions Telemàtiques de la Generalitat, i expedit per la Generalitat o per qualsevol altre prestador de servicis de certificació amb què la Generalitat haja firmat l'oportú conveni, que poden consultar-se en la pàgina web .  
  
6.4.3. En el cas que per qualsevol circumstància una mateixa empresa presentara diferents sol·licituds, es considerarà vàlida l'última registrada en termini.  
6.4.4. D'acord amb el que disposa el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i la regulació de les notificacions telemàtiques de la Generalitat, s'incorpora el procediment arreplegat en esta resolució a l'annex de l'esmentat decret, com a procediment susceptible de tramitació a través del Registre Telemàtic de la Generalitat.  
6.5. La presentació de la sol·licitud comporta l'autorització a l'IVACE -excepte manifestació en contra per l'empresa sol·licitant- per a demanar els certificats a emetre per l'Agència Estatal de l'Administració Tributària, per la Unitat Recaptadora de la Hisenda Pública Valenciana i per la Tresoreria General de la Seguretat Social, on s'acredite que l'empresa sol·licitant es troba al corrent en les seues obligacions amb les dites administracions. En qualsevol cas l'IVACE podrà requerir directament a l'empresa sol·licitant si la informació obtinguda presentara alguna incidència.  
6.6. Si la sol·licitud aportada fora incompleta o presentara errors esmenables es requerirà a la persona interessada perquè en el termini de 10 dies hàbils esmene la falta o acompanye els documents preceptius, amb advertència que si no ho fera se li tindrà per desistit de la seua sol·licitud.  
6.7. Els requeriments a què es fa referència en este article, així com qualsevol altre que poguera realitzar-se per l'IVACE, s'efectuaran via telemàtica, si bé podran efectuar-se per fax o per correu electrònic o ordinari al número o a l'adreça indicada per l'empresa sol·licitant en la sol·licitud normalitzada, sempre que quede constància de la recepció.  
  
6.8. Els requeriments, les notificacions, les comunicacions o la documentació dels procediments emesos per mitjà de firma electrònica avançada en l'àmbit de la Generalitat gaudiran de validesa i eficàcia, en els termes de l'article 45 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
6.9. L'aportació de documents en contestació als requeriments referenciats, s'haurà de realitzar a través del Registre Telemàtic en l'adreça d'Internet de l'IVACE, i seran aplicables els mateixos requisits sobre la utilització de firma electrònica avançada que els arreplegats en este article.  
  
Article 7. Instrucció i avaluació de sol·licituds. Criteris d'avaluació  
  
7.1. L'òrgan instructor del procediment de concessió d'ajudes serà l'Àrea d'Empreses i Associacions de l'IVACE.  
7.2. L'instrument financer préstec bonificat-subvenció es concedirà sota el règim de concurrència competitiva, per mitjà d'una comparació de les sol·licituds presentades a les quals s'aplicaran els criteris de valoració fixats en este article i s'establirà una prelació segons la puntuació obtinguda respectant els límits pressupostaris disponibles.   
  
7.3. L'òrgan instructor verificarà de cada empresa sol·licitant i dels projectes presentats el compliment dels requisits exigits en la convocatòria, i en cas de resultar d'acord amb esta s'analitzaran els projectes presentats i a l'aplicació dels criteris del programa. Com a resultat de la seua actuació, l'òrgan instructor emetrà una preavaluació que serà elevada a la Comissió a què es referix l'article 8. Durant este procés l'IVACE podrà convocar a l'empresa sol·licitant a una entrevista a fi d'ampliar o verificar informació necessària per a l'avaluació de la proposta.  
7.4. Prèviament a l'aplicació dels criteris de valoració, i a fi de potenciar l'èxit dels objectius d'esta convocatòria, l'IVACE podrà traslladar les sol·licituds a altres actuacions o convocatòries d'ajudes per la seua major idoneïtat, amb la comunicació prèvia i acceptació de l'empresa sol·licitant.  
7.5. Seran criteris d'avaluació els següents:  
1. Qualitat del projecte  
Màxim: 40 punts.  
- Grau d'innovació del projecte: 0-20  
Es valorarà el grau de novetat i millora que introduïx el projecte en l'àmbit dels productes, processos o servicis habituals de l'empresa i del sector a què pertany.  
- Pla de treball i pressupost: 0-10  
Es valorarà la qualitat del pla de treball i l'adequació del pressupost del projecte als objectius previstos per a la seua correcta execució.  
- Àmbits d'actuació empresarial: 0-10  
Es valorarà que les propostes aborden actuacions en diferents àrees de l'empresa: desenrotllament de producte o servici, producció, relacions amb clients i proveïdors, màrqueting i comercialització, logística i distribució i recursos humans.  
2. Viabilitat del projecte  
Màxim: 30 punts.  
- Viabilitat financera que assegure la provisió de fons i recursos necessaris per al projecte empresarial: 0-15  
€ Capacitat de l'equip promotor en funció de la seua formació i experiència professional: 0-10  
€ Pla de Comercialització, valorant l'eficàcia de la política de vendes: 0-5  
3. Resultats/impacte esperable del projecte  
Màxim: 30 punts  
- Rentabilitat econòmica del projecte: 0-10  
€ Repercussió econòmica i social prevista per l'aplicació del resultat del projecte, valorant especialment les previsions d'internacionalització, creixement econòmic, creació d'ocupació i impacte ambiental: 0-10  
  
- Naturalesa industrial del projecte empresarial: 0-10  
  
Article 8. Concessió de l'instrument financer préstec bonificat-subvenció  
Després dels actes d'instrucció i l'aplicació dels criteris de valoració, els projectes seran elevats a una Comissió composta pel personal de l'IVACE que s'indica a continuació:  
- President: el director general de l'IVACE.  
- Dos representants de l'Àrea d'Empreses i Associacions.  
- Quatre representants de l'Àrea de Suport.  
- Un tècnic de l'Àrea de Suport que actuarà com a secretari, sense vot.  
Podran assistir, amb vot, fins a tres representants de l'àmbit empresarial, tecnològic o científic, designats pel director general de l'IVACE.  
  
La Comissió adaptarà el seu funcionament al que establix la convocatòria i, de manera subsidiària, a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Quan el nombre de sol·licituds valorades positivament no permeta concedir el percentatge màxim d'ajuda establit en l'article 5 d'esta resolució en relació amb el pressupost disponible del programa, la Comissió podrà, o bé proposar l'assignació del percentatge màxim als projectes amb millor puntuació, o bé reduir el percentatge d'ajuda en la quantia que s'estime adequada a fi que el pressupost es repartisca entre un nombre més gran de beneficiaris. La Comissió optarà per una o altra mesura valorant l'eficàcia de la convocatòria.  
  
En els casos de sol·licituds amb idèntica puntuació, es tindrà en compte, als efectes de resoldre l'empat, la puntuació obtinguda criteri a criteri seguint un orde decreixent, segons ítems de major ponderació, fins que es produïsca el desempat.  
Vista la proposta continguda en l'acta de la Comissió, el president de l'IVACE resoldrà sobre l'adjudicació de les ajudes, i fixarà expressament la quantia, i incorporarà, si és el cas, les condicions i obligacions a què haja de subjectar-se l'empresa beneficiària.  
La resolució del president de l'IVACE posarà fi a la via administrativa i el seu contingut serà notificat de forma individualitzada a cada interessat de forma telemàtica. Les subvencions concedides seran publicades en el Diari Oficial de la Comunitat Valenciana (DOCV) amb expressió del Programa i crèdit pressupostari a què s'imputen, empresa beneficiària, subvenció concedida i finalitat o finalitats de la subvenció.  
  
La resolució de concessió podrà incloure una relació ordenada de totes les sol·licituds que no hagen sigut estimades per sobrepassar-se la quantia màxima del crèdit fixat en la convocatòria, amb indicació de la puntuació obtinguda en la segona fase d'avaluació per cada una d'elles perquè en cas d'augment per generació pressupostària o alliberament de crèdit, puguen ser ateses per orde de puntuació.  
  
Article 9. Desembossament del préstec al beneficiari  
Una vegada comunicada a les empreses beneficiàries la resolució de concessió, perquè puga fer-se efectiu el desembossament del préstec serà necessària la presentació d'aval financer prestat per entitats de crèdit o per Societats de Garantia Recíproca que haurà de cobrir tant l'import del préstec com qualsevol gasto derivat de l'incompliment de l'obligació de reembossament. L'aval financer serà del 30 % de l'import del préstec. La presentació de l'aval podrà produir-se fins a la data límit de 26 de juny de 2015, coincident amb la data límit de justificació del projecte.  
Una vegada validat l'import i contingut de l'aval, l'IVACE, o una entitat col·laboradora, formalitzarà un document específic de condicions que comunicarà al beneficiari i realitzarà el desembossament del préstec al compte corrent que este haja indicat. En el document emés el beneficiari acceptarà les condicions del préstec, inclòs el pla de venciments en el cas que varie respecte als terminis indicats en l'article 5.2., i quedarà l'empresa obligada a l'execució del projecte presentat en els terminis que s'indiquen a continuació:  
- Termini d'execució del projecte: fins al 31 de maig de 2015  
€ Termini de justificació de l'execució del projecte: fins al 26 de juny de 2015. L'acreditació davant de l'IVACE de l'execució del projecte es realitzarà d'acord amb les condicions establides en l'article 11. Obligacions de les empreses beneficiàries.  
  
Article 10. Amortització del préstec i cobrament de la subvenció a fons perdut  
El beneficiari iniciarà l'amortització del préstec en els terminis i condicions acceptades i segons el que disposa l'article 5.2. Característiques de l'instrument financer préstec bonificat-subvenció a fons perdut.  
  
El pagament de la subvenció a fons perdut s'efectuarà una vegada l'empresa beneficiària haja tornat les quantitats i en els terminis compromesos en l'escrit d'acceptació del préstec o en les seues possibles modificacions posteriors.  
En tot cas, l'empresa beneficiària podrà sol·licitar la cancel·lació anticipada del préstec.  
L'incompliment de les condicions estipulades en el document d'acceptació de condicions del préstec, deixarà sense efecte totalment o parcialment la resolució de concessió de la part de subvenció a fons perdut. Així mateix l'incompliment de les condicions de devolució del préstec generarà l'obligació de tornar anticipadament les quantitats indegudament rebudes i meritarà l'interés de demora previst en la Llei General de Subvencions des del moment del desembossament del préstec.  
  
  
Article 11. Obligacions de les empreses beneficiàries  
a) Execució i acreditació del projecte: la justificació de l'execució del projecte (gastos i pagaments) haurà de presentar-se en la data límit de 26 de juny de 2015.  
a.1) L'empresa beneficiària haurà de realitzar el projecte objecte de subvenció en la forma descrita en la memòria presentada junt amb la sol·licitud normalitzada, i de manera que es complisca la finalitat de l'instrument financer, respectant els costos indicats en la notificació de concessió i pels imports que s'hi especifiquen.  
Qualsevol modificació del projecte haurà de comptar amb l'aprovació prèvia de l'IVACE, sol·licitada i justificada per escrit fins a dos mesos naturals abans de la finalització del termini d'execució del projecte, i no podrà suposar en cap cas una alteració del contingut essencial del projecte o d'algun dels aspectes que van ser tinguts en compte per a la seua valoració. Podran validar-se, sense necessitat d'autorització prèvia, aquelles modificacions que suposen una variació en els imports recolzats per concepte de gasto inferior o igual al 20 % de la quantitat a justificar dels dits conceptes, o no afecten qüestions fonamentals, sempre que es justifique adequadament en la memòria resum d'actuació justificativa indicada en l'apartat a.3) següent perquè, a criteri del tècnic de l'IVACE que verifica la justificació de l'ajuda, puga admetre's.  
  
a.2) Quant al període subvencionable dels gastos només seran tinguts en consideració els compresos entre l'1 de gener de 2014 i el 31 de maig de 2015.  
a.3) En la justificació del gasto podran acceptar-se, a criteri del personal tècnic de l'IVACE, desviacions entre els diferents costos subvencionables, de manera que la disminució d'uns es compense amb l'excés en altres, si bé únicament en les circumstàncies següents:  
- En els costos amb justificació superior al 80 % del que preveu la notificació, la disminució de gasto es podrà compensar fins a aconseguir el 100 % amb els excessos provinents d'altres costos en què s'haja justificat per damunt del que preveu.  
- Únicament el 20 % d'excés d'un cost podrà aplicar-se a compensar la menor justificació en altres.  
- Els excessos en les partides de costos de personal no podran utilitzar-se per a compensar altres costos.  
- Els costos el gasto dels quals justificat siga inferior al 80 % del que preveu la notificació d'ajuda, no admetran compensació.  
- En tot cas, després d'aplicades les possibles compensacions, cap cost quedarà amb una subvenció assignada superior a la indicada en la notificació d'ajuda.  
- La compensació entre costos no alterarà en cap cas la naturalesa del projecte.  
Qualsevol altre plantejament en la justificació dels costos aprovats del projecte requerirà l'autorització prèvia i expressa de l'IVACE.  
  
En tot cas, les modificacions resultants dels mecanismes de compensació detallats o aprovades per l'IVACE, no estaran en contradicció amb els requisits i restriccions d'esta convocatòria i en particular els que s'establixen en l'article 5.5.  
a.4) Quan l'import d'un gasto subvencionable supere, IVA exclòs, la quantia de 17.999.99 euros en el supòsit de subministrament de béns d'equip o prestació de servicis per empreses de consultoria o assistència tècnica, l'empresa beneficiària haurà d'aportar en fase posterior també justificació d'haver sol·licitat ?abans de la contracció del gasto- com a mínim tres ofertes de diferents proveïdors -sense vinculació entre ells- llevat que per les especials característiques dels gastos subvencionables no existisca en el mercat suficient nombre d'entitats que ho subministren o presten, i així es faça constar en un informe firmat pel representant legal que haurà de contindre almenys:  
- Quines van ser les característiques dels gastos que van fer impossible la localització d'un mínim de tres ofertes.  
- Una explicació de com es va realitzar la busca de proveïdors.  
Este informe no serà admés com a justificant de la no presentació de 3 ofertes si el seu argument es basa en:  
· Les característiques del proveïdor (per exemple: «proveïdor habitual», o «subministrador únic» sense que en este cas s'aporten més dades que ho acrediten).  
· Les característiques genèriques del bé o servici (per exemple: «caràcter tecnològic del servici»).  
· Les característiques genèriques de l'empresa o entitat beneficiària (per exemple: «política de compres implantada i aprovada per la direcció», etc.).  
Així mateix hauran d'acompanyar un annex a l'informe que documente com s'ha realitzat la busca de proveïdors del bé o servici.  
La selecció de les ofertes haurà de realitzar-se entre empreses de les quals almenys dos d'elles no siguen empreses associades al beneficiari i membres de la seua Junta Directiva o Consell d'Administració, ni tinguen drets de vot superiors al 50 %. La petició d'ofertes procurarà documentar-se de forma escrita, i en tot cas caldrà que vagen firmades i segellades per les respectives empreses ofertants, i es consignaran les seues dades identificatives. L'elecció entre les ofertes presentades haurà de recaure en la més econòmica, i caldrà justificar en un informe l'elecció en un altre sentit.  
La no presentació dels informes a què fan referència els paràgrafs anteriors, o la seua insuficiència, donarà lloc a la no consideració del cost subvencionable, amb la consegüent minoració o revocació del préstec bonificat-subvenció concedit, sense perjuí de la facultat de l'IVACE de demanar, a càrrec de l'empresa beneficiària, una taxació pericial del bé subvencionat i recalcular en funció d'esta la subvenció concedida.  
  
b) Presentació de justificants de pagament i una altra documentació requerida en el Manual d'Instruccions de Justificació d'Ajudes.  
b.1.) Amb data límit de 26 de juny de 2015 o data posterior que poguera establir-se- el beneficiari haurà de presentar davant de l'IVACE els justificants de gasto i pagament i la documentació requerida en el Manual d'Instruccions de Justificació d'Ajudes aprovada per resolució del director general de l'IVACE.  
b.2.) Els pagaments només s'admetran si estan realitzats a través d'entitat financera, i la seua justificació es realitzarà per mitjà de la presentació de còpia de l'extracte bancari que acredite l'eixida efectiva dels fons junt amb còpia de la transferència o del xec nominatiu. Queden exclosos els pagaments realitzats en efectiu o per caixa.  
b.3.) En el cas que l'orde de transferència i/o l'apunt de l'extracte bancari siguen globals i per tant estiguen referits a diversos justificants de gasto, relacionats o no amb el projecte, caldrà acompanyar-ne una relació detallada on apareguen el destinatari, la identificació del justificant del gasto (el número de la factura o el concepte de la mateixa) i l'import pagat. Esta relació haurà de ser segellada per l'entitat financera.  
  
b.4.) L'empresa beneficiària haurà d'aportar com a mínim un 60 % de justificants de gasto del projecte pagats. La presentació d'un percentatge menor donarà lloc a la revocació de l'instrument financer préstec bonificat-subvenció i al reintegrament de les quantitats percebudes i els interessos de demora des de la seua percepció, llevat que tècnicament puga considerar-se que encara així el projecte ha sigut efectivament desenrotllat i no es declare la revocació sinó la minoració.  
b.5.) El Manual d'Instruccions de Justificació d'Ajudes podrà exigir que s'acompanyen d'un informe d'auditor o empresa inscrita en el ROAC (Registre Oficial d'Auditors de Comptes) d'acord amb l'Orde EHA/1434/2007, de 17 de maig, per la qual s'aprova la norma d'actuació dels treballs de revisió de comptes justificatius de subvencions en l'àmbit del sector públic estatal (BOE 125, 25.05.2007) així com d'un llistat de comprovació del compliment dels requisits del Manual d'Instruccions de Justificació d'Ajudes, firmat per l'auditor i visat pel representant legal de l'empresa beneficiària.  
  
b.6.) Documentació acreditativa del compliment de les condicions i obligacions específiques en el Manual d'Instruccions de Justificació d'Ajudes.  
c) Devolució del préstec:  
El beneficiari haurà de subjectar-se als terminis i condicions de devolució del préstec previstos en l'escrit d'acceptació de condicions subscrit prèviament al seu desembossament.  
d) Altres obligacions:  
d.1) Inserir en el material divulgatiu relacionat amb la difusió del projecte el logotip d'IVACE disponible en ?http://www.ivace.es?.  
d.2) Complir amb les seues obligacions fiscals i amb la Seguretat Social de manera que quede acreditada esta circumstància en el moment previ a l'atorgament de l'ajuda i al del reconeixement de l'obligació per IVACE, en els termes establits en la normativa vigent en la matèria.  
  
d.3) Conservar durant un període de 10 anys els documents justificatius de la realització del projecte o activitat, i els relacionats amb els gastos i pagaments i amb les auditories corresponents, mentres puguen ser objecte de comprovació i control. En este sentit, es conservaran els originals dels documents o còpies certificades conformes amb els originals sobre suports de dades generalment acceptats, i s'entén per estes les fotocòpies de documents originals, les microfitxes de documents originals, les versions electròniques de documents originals i els documents que només existisquen en versió electrònica.  
  
d.4) Disposar de llibres comptables i registres diligenciats i la resta de documents degudament auditats en els termes exigits per la legislació mercantil, així com els estats comptables.  
d.5) Actualitzar qualsevol documentació presentada que haja patit alguna modificació.  
d.6) Respondre de la veracitat dels documents aportats i en general de la informació facilitada.  
d.7) Facilitar a l'IVACE la informació relativa a indicadors financers, de producció i resultats, que permeten mesurar l'avanç enfront de la situació de partida descrita per l'empresa beneficiària en la memòria del projecte com a conseqüència de la seua execució.  
d.8) Comunicar a l'IVACE altres ajudes subjectes al règim de minimis que li hagen sigut concedides a l'empresa (independentment dels costos subvencionables) i/o altres ajudes públiques o privades (tant en forma de préstecs bonificats com de subvencions a fons perdut) que hagueren obtingut o sol·licitat per als mateixos costos subvencionables als efectes de computar el límit màxim d'ajuda que podrà percebre l'empresa.  
En cas de concurrència amb altres ajudes, quedarà sense efecte la concedida per l'IVACE (tant el préstec bonificat com la subvenció a fons perdut), excepte renúncia expressa a la ja concedida per l'altra Administració.  
d.9) Complir amb quantes obligacions deriven de la normativa d'aplicació especificada en l'article 14 d'esta resolució,  
  
Article 12. Control i Verificació. Minoracions i revocacions  
Tant les empreses beneficiàries com els tercers relacionats amb el Objecte de la subvenció, hauran de sotmetre's a les actuacions de comprovació, verificació i control financer de l'activitat subvencionada efectuades en qualsevol moment tant per l'IVACE com per qualsevol òrgan de l'administració Central de l'Estat i de la Generalitat, i facilitaren en tot moment tota la informació que se sol·licite en l'exercici de les esmentades actuacions, i en especial posant a disposició la totalitat de documents necessaris per a una pista d'auditoria adequada.  
  
A resultes de les verificacions efectuades a l'empresa beneficiària, el projecte podrà ser objecte de minoració o revocació tant si l'empresa ja ha complit amb els terminis d'amortització com si es troba en el període de devolució. En ambdós casos, haurà de restituir-se l'interés de demora corresponent de les quantitats indegudament percebudes des del moment de la seua obtenció.  
Així mateix l'incompliment per les empreses beneficiàries de qualsevol de les obligacions establides en esta resolució podrà donar lloc a la minoració o a la revocació de la part de subvenció a fons perdut en funció de les circumstàncies ocorregudes i d'una valoració seua. En el cas que l'ajuda haja sigut ja pagada, haurà de procedir-se al reintegrament de la quantitat percebuda i dels interessos de demora des del moment del pagament de la subvenció en la forma prevista en la legislació sobre subvencions. De conformitat amb dita normativa, l'incompliment de l'obligació de reintegrament tindrà entre altres efectes la impossibilitat de ser empresa beneficiària en successives convocatòries, sempre que es trobe en període executiu.  
  
Article 13. Dotació pressupostària  
13.1. El pressupost per a la concessió dels instruments financers previstos en la present resolució serà d'1 milió d'euros amb càrrec a la línia PT055000 Finançament Empresarial amb càrrec a l'exercici 2014.  
  
En qualsevol cas es podrà incrementar el finançament quan es produïsca un augment del crèdit disponible procedent d'altres convocatòries en què s'hagen resolt sol·licituds per import inferior al gasto inicialment previst, o de les quals es deriven obligacions liquidades o reconegudes per import inferior a l'ajuda que va ser concedida al seu dia, o bé quan este augment siga conseqüència d'una generació, ampliació o incorporació de crèdit. L'efectivitat de la quantia addicional queda condicionada a la declaració de disponibilitat del crèdit, a l'aprovació de la modificació pressupostària que procedisca, i a la seua publicació en el Diari Oficial de la Comunitat Valenciana amb caràcter previ a la resolució de concessió. En estos casos s'aprovaran les corresponents modificacions de la convocatòria que seran publicades en el Diari Oficial de la Comunitat Valenciana, sense necessitat d'obertura d'un termini addicional per a presentar noves sol·licituds.  
  
Article 14. Marc normatiu  
Les ajudes arreplegades en la present resolució es concediran d'acord amb el que establix:  
- L'Orde de 12 de desembre de 2006, de la Conselleria d'Empresa, Universitat i Ciència, sobre concessió d'ajudes per l'Institut de la Xicoteta i Mitjana Indústria de la Generalitat Valenciana (IMPIVA).  
- La Llei 38/2003, de 17 de novembre, General de Subvencions, i disposicions de desplegament.  
- El Decret Legislatiu de 26 juny de 1991, pel qual s'aprova el text refós de la Llei d'Hisenda Pública de la Generalitat Valenciana.  
  
- Reglament (UE) número 1407/2013 de la Comissió, de 18 de desembre de 2013 relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DO L 352 de 24.12.2013)  
- El Decret 96/1998, de 6 de juliol, del Consell, pel qual es regula l'organització de la funció informàtica, la utilització dels sistemes d'informació i el registre de fitxers informàtics en l'àmbit de l'administració de la Generalitat.  
- El Decret 87/2002, de 30 de maig, pel qual es regula la utilització de la firma electrònica avançada en la Generalitat, modificat pel Decret 149/2007, de 7 de setembre, del Consell, pel qual s'aprova l'Estatut de l'Ens Prestador de Certificació Electrònica de la Comunitat Valenciana, i el Decret 18/2004, de 13 de febrer, del Consell de la Generalitat, de creació del Registre Telemàtic i regulació de les notificacions telemàtiques de la Generalitat.  
- Qualsevol altra normativa que per la matèria li fora d'aplicació.  
  
Article 15. Entitats col·laboradores i assistència tècnica  
L'IVACE subscriurà un conveni o instrument jurídic amb entitats col·laboradores perquè, actuant en el seu nom i pel seu compte, entregue i distribuïsca els fons a les empreses beneficiàries o perquè l'assistisquen en determinades funcions auxiliars a la gestió dels expedients, o bé per a la concessió dels avals vinculats al projecte.  
  
  
DISPOSICIÓ FINAL  
  
Primera  
Es faculta el director general de l'IVACE per a dictar les resolucions necessàries per al desenrotllament, eficàcia i execució de la present convocatòria.  
  
Segona  
Esta resolució entrarà en vigor l'endemà de ser publicada en el Diari Oficial de la Comunitat Valenciana.  
  
València, 30 de juliol de 2014.- El president: Máximo Buch Torralva.